Munna NRM Sitenda Sebalu eyawanguddwa mu kulonda kwe Kyadondo East ayogedde ensonga lwaki yawanguddwa omuyimbi Robert Kyagulanyi Ssentamu amanyikiddwa nga Bobi Wine mu kulonda okwabaddeyo ku Lwokuna.
Okusinzira ku byalangiriddwa akulira ebyokulonda e Wakiso Francis Nkulunziza, Sitenda yakutte kyakubiri n'obululu 4,556 ate Bobi Wine yawangudde n'obululu 25659 era mu kiseera kino alindiridde kulayira nga omubaka we Kyadondo East.
Wabula Sitenda agamba nti Bobi yabye akalulu era ye tayinza kubikiriza era essaawa yonna ayinza okuddayo mu kkooti okuwakanya ebyalangiriddwa.
Mungeri y'emu agambye nti, Bobi yawandiisa abantu abakyamu mu mulaka gwe Nangabo okusobola okumulonda nga ssi balonzi mu Kyadondo East ekiraga nti okulonda tekwabadde kw'amazima na bwenkanya.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn eng_Latn